यूहन्ना का पहला पस्र
यूहन्ना की पहली चिठ्टी
भूमिका
यूहन्ना कि चिठ्टी प्रेरित यूहन्ना दुवारा मसी को जनम को 50 से 100 सालो को बीच लिखो गयो थो। यूहन्ना खुद को लेखक को रूप म नी पहचानता हैं, लेकिन पहलो अध्याय दिखावा हैं कि वाहा यीसु कि जिन्दगी अऊर फिर से जिन्दो होनू एक देखन वालो गवाह हैं। 1:1-3 1 यूहन्ना म लिखन सैली भी यूहन्ना को अनुसार अच्छो सुसमाचार म मिली लिखन सैली से काफी मिलती-जुलती आय। असो मानो जावा हैं कि यूहन्ना न इफिसुस म रहतो हुओ यूहन्ना अऊर तीन अक्छर हुन 1यूहन्ना, 2 यूहन्ना, अऊर 3 यूहन्ना को अनुसार अच्छो समाचर लिखो थो।
यूहन्ना न याहा चिठ्टी सभी मसी हुन ख असो बखत म लिखो थो जब कलीसिया ख सास्री हुन नाम को एक समूह से परेसानी होवत रह। इन लोगो को माननो थो कि यीसु पुरी तरह से ईस्वर थो लेकिन जमीन पर रहतो हुओ वाहा वास्तव म मांस अऊर खून को सरीर वालो इंसान नी थे। यू वजे से यूहन्ना यीसु की जिन्दगी को जिन्दो होन को बारा म लिखा हैं अऊर याहा कि ओको अपनो हात हुन न यीसु ख छूआ। 1:1-3 या चिठ्टी ख लिखन म यूहन्ना को उददेस ओको आनन्द ख पुरो करनो थो, 1यूहन्ना 1:4 भरोसा करन वाला हुन ख पाप करन से रोखनू, 1 यूहन्ना 2:1 विस्वासी हुन ख झूठी सिक्छा से बचानु, 1यूहन्ना 2:26अऊर पाप करनो से विस्वासी हुन को लाने वी बचाय गया हैं। 5:13
रूप रेखा:
1. यूहन्ना अपनी चिठ्टी को बारे म बतावा हैं (परिचय) अऊर ओ ख लिखन को एक उद्देस देवा हैं। 1:1-4
2. फिर वाहा बतावा हैं कि परमेस्वर कसो उजाला आय अऊर हम ख यीसु को जसो जीनो चहिए। 1:5—3:10
3. ऐको बाद वाहा हम ख एक दुसरो से प्यार करन को हुकुम को याद दिलावा हैं। 3:11—5:12
4. वाहा म अपनी चिठ्टी को समापन करह हैं। 5:13-21
1
यूहन्ना कि पहलो चिठ्टी
1 उ जिन्दगी को वचन को बारे म जो पहिले से हतो, जेसे हम न सुन्यो, अर जेय ख अपनी आँख हुन से देख, पर जेसे हम न याद से देखो अर हात हुन से छुवो 2 यी जिन्दगी प्ररगट भयो, अर हम न ओ ख देखो, अर ओकी गवाह देवा हैं, अर तुम ख उ हमेसा* को जीवन को समाचार देवा हैं जो बाप को संग हतो अर हम पर प्ररगट भयो 3 जे कुछ हम न देखो अर सुन्यो हैं ओको समाचार तुम ख भी देवा हैं, एकोलाने कि तुम भी हमारो संग सहभागिता बाप को संग अर ओको पोरिया† प्रभु यीसु मसी को संग आय।
4 अर यू बात हुन हम एकोलाने लिखह हैं कि हमारो खुसी पूरी हो जाहे।
परमेस्वर उजालो आय
5 जे अच्छो समाचार हम न ओ से सुन्यो अर तुम ख सुनवा हैं, उ यू आय कि परमेस्वर उजालो आय अर ओ म कुछ भी अंधाला नी हैं। 6 अगर हम कह हैं कि ओखा संग हमारी सहभागिता हैं अर फिर अधेला म चल, ते हम झूठो आय अर सच पर नी चल हैं;✡ 7 पर यदि जसो उ उजाला म हैं, वसो ही हम ख भी उजाला म चले, ते एक दूसरा से सहभागी हैं, अर ओखा पोरिया यीसु को खून हम ख सब पाप हुन से सुध्द करिये हैं।✡
8 यदि हम कह हैं कि हम म कुछ भी पाप नी, ते अपनो तुम ख धोखा देवा हैं, अर हम म सच नी। 9 अदि हम ख अपनो अधर्म हुन ख मान लेवा, परमेस्वर हमारो पाप हुन ख माप करन अर हम ख सब बुरी से सुध्द करन म विस्वास लायक अर धर्मी हैं।✡ 10 अगर हम कह हैं कि हम न पाप नी करियो हैं, ते परमेस्वर झूठो ठहरावा हैं, अर ओको वचन हम म नी हैं।
* 1:2 अनन्त † 1:3 पोरया ✡ 1:6 यूहन्ना 3:21 ✡ 1:7 यसायाह 2:5 ✡ 1:9 भजन 32:5; नीति 28:13